**Tren a las Nubes** (norsk: *tog til skyene*) er et turisttogstilbud i provinsen Salta i Argentina. Det kjører langs den østlige delen av jernbanestrekningen Salta–Antofagasta som tilhører Belgrano Railway (også kjent som *linje C-14*) som forbinder nordvesten av Argentina med grensen mot Chile i Andes, mer enn 4 220 meter over havet, det er verdens femte høyeste jernbane. Opprinnelig var den bygd av økonomiske og sosiale grunner, den er nå fremfor alt av interesse for turister som en veteranjernbane, selv om den lokale befolkningen har tilgang til billigere billetter for å bruke toget til transport.

Mer enn 30 000 turister per år reiser med toget, som over lange strekninger kjører i over 2500 m høyde. Mange steder på strekningen mellom Puerta Tastil og San Antonio kan den 5 716 m høye Nevado de Acay sees, med sine snø- og iskapper.

Oversikt
--------

Hele jernbanestrekningen Salta–Antofagasta med Tren a las Nubes route markert med blått.
Jernbanelinjen har 29 bruer, 21 tunneler, 13 viadukter, 2 vendesløyfer and 2 vendespor. På grunn av beslutningen ikke å bruke tannstang til fremdrift måtte strekningen legges slik at sterke stigninger kunne unngås. Vendesporene gjør det mulig for toget å klatre oppover fjellsida ved å kjøre frem og tilbake.

Toget forlater Salta hver lørdag 07:05, kommer tilbake rundt midnatt, men mange turister tar bare 8-timersturen i en retning og reiser tilbake på annen måte. Toget er sammensatt av spisevogn, barvogn, en førstehjelpsavdeling og to passasjervogner med plass til 170 personer, med tiden er det ventet at tallet vil stige til mer enn 400.

For tiden forlater toget Salta stasjon for en 15 timers tur-returreise over tilsammen 434 kilometer til *Polvorilla* viadukt, 4 220 meter over havet. Viadukten ligger i en kurve og er 224 m lang og 64 m høy. Etter at toget har forlatt Salta kjører det først inn i *Valle de Lerma*, og deretter *Quebrada del Toro*, før det når Altiplano. Toget stopper på tallrike steder, noen har markeder der det selges kunsthåndverk, og folk fra stedet som tilbyr regional mat.

Historikk
---------

Turisttoget *tren a las nubes* fra *Ferrocarriles Argentinos* kjørte en gang i uka fra 1970-årene bare ved etterspørsel, og siden 1985 regelmessig om vinteren (mars–november). Siden 1994 ble det driftet av foretaket *Movitren,* kjørte også fra mars til november omtrent engang i uka. I juli 2005 ble et tog med defekt lokomotiv og uten energiforsyning stående ved minusgrader på Viaducto La Polvorilla. Dette førte til at driftstillatelsen ble inndratt. 

Senere har driften på strekningen av *tren a las nubes* blitt gjenopptatt av selskapet *Ecotren S.A.* Toget blir ledsaget av terrengbiler og et ambulansekjøretøy til passasjerenes sikkerhet. Ombord i toget er det surstoffapparater for personer som lider av høydesyke, og også en sykestasjon med utddannet personal. I regntiden, fra begynnelsen av desember til slutten av mars, er togtrafikken innstilt.

Galleri
-------

* Restaurert tog på ei jernbanebru.Restaurert tog på ei jernbanebru.
* Toget på en av de 13 viaduktene.Toget på en av de 13 viaduktene.
* La Polvorilla viadukt med kunsthåndverksmarked.La Polvorilla viadukt med kunsthåndverksmarked.
* De restaurerte togene fikk Trenes Argentinos farger.De restaurerte togene fikk Trenes Argentinos farger.
* Et tog i EcoTrens farger parallelt med Ruta Nacional 40.Et tog i EcoTrens farger parallelt med Ruta Nacional 40.
* Interiør av spisevogna.Interiør av spisevogna.

Referanser
----------

1. ↑  "El tren más famoso del país vuelve a las nubes", *Perfil*, 1 Apr 2015
2. ↑  El Tren a las Nubes Arkivert 23. september 2015 hos Wayback Machine. - El Sol, 07 April 2015
3. ↑  Vuelve el Tren a las Nubes con descuentos para los salteños - La Gaceta, 04 February, 2015
4. 1 2  Un nuevo capítulo del Tren a las Nubes - Welcome Argentina
5. ↑  Tren a las Nubes Arkivert 3. oktober 2015 hos Wayback Machine. - Salta Argentina
6. ↑  El recorrido Arkivert 2017-06-28, hos Wayback Machine. - Tren a las Nubes
7. ↑  Horarios Arkivert 2015-04-02, hos Wayback Machine. - Tren a las Nubes, 2015
8. ↑  Vuelve a funcionar el Tren a las Nubes - Telam, 03 April 2015
9. ↑  Un tren para tocar el cielo- Perfil
10. ↑  VIADUCTO LA POLVORILLA - Live Argentina
11. ↑  Les trains touristiques du monde - Tren a las Nubes - Routard

Eksterne lenker
---------------

* Offisielt nettsted Rediger på Wikidata

* (en) Tren a las nubes – kategori av bilder, video eller lyd på Commons Rediger på Wikidata

* (en) Tren a las nubes – galleri av bilder, video eller lyd på Commons Rediger på Wikidata